Fost director CIA, predicţii despre războaiele actuale. Care e cel mai mare pericol pentru omenire
- Emanuel Nițulescu
- 31 mai 2024, 11:53
Generalul David Petraeus, fost comandant al Forțelor Armate ale SUA în Afganistan și fost director CIA, într-un interviu pentru Antena 3 CNN, a făcut mai multe predicții despre conflictele majore ale lumii de azi.
Fost direct CIA vorbește despre escaladarea tensiunilor
Generalul David Petraeus, întrebat fiind de posibilitatea escaladării conflictelor majore din prezent a spus că se fac evaluări ale capabilităților de care un inamic dispune, precum și a determinării pe care acesta o are în a le folosi și de aceea, foarte importante sunt acțiunile SUA și ale fiecărui stat democratic, în parte.
"Depinde, cred că depinde de ce facem noi, de ce fac Statele Unite ca țară privită separat, ce face Occidentul privind colectiv, ce fac țările membre NATO, ce fac cele din Asia de Est, Orientul îndepărtat, ce fac cele din Orientul Mijlociu ș.a.m.d. Iar noi avem un rol foarte important de jucat, putem acționa și influența evoluția lucrurilor".
Fostul comandant al Forțelor Armate ale SUA în Afganistan mai spune că acțiunile hotărâte ale SUA și ale aliaților săi sunt un motiv puternic de descurajare pentru un potențial inamic.
"Cred că noi am arătat chiar înainte ca rușii să invadeze Ucraina, cât de important poate fi rolul conducător al Americii ca lider al Alianței Nord-Atlantice și lider al lumii occidentale, să ne asigurăm că Putin nu poate dezbina Europa și America de Nord, nici nu poate instiga Europa de Est contra Europei de Vest", a mai spus fostul director CIA.
Petreus nu crede că Rusia va recurge la armele nucleare
Fostul director CIA nu crede că Vladimir Putin va decide să folosească armele nucleare în războiul cu Ucraina – nici măcar cele tactice - căci a fost "avertizat să nu o facă".
"În plus, nu e clar ce ar câștiga dacă ar folosi arme nucleare tactice. Pe lângă efectul tactic, ar fi și un efect strategic. Rusia ar fi şi mai mult un paria în ochii lumii", a declarat David Petraeus pentru Antena 3 CNN.
Acesta a mai scris în cartea pe care tocmai a lansat-o despre posibilitatea Taiwanul să fie invadat de China la un moment dat.
David Petraeus, fostul şef al CIA, anunţă ce urmează în toate conflictele majore. Este o posibilitate reală ca China să invadeze Taiwanul, a spus el într-un interviu exclusiv pentru Antena 3 CNN.
"Trebuie să ne asigurăm că elementele de descurajare sunt solide", a spus el în interviul acordat lui Mihai Gâdea. Iar navele de suprafață ale marinei SUA și submarinele americane și japoneze sunt un astfel de factor de descurajare puternic, deoarece pot rupe legătura între forța de invazie și China.
"Colectiv trebuie să ne asigurăm că în fiecare dimineață, când decidenții de la Beijing se trezesc și se uită cu jind la Taiwan, care este ultima piesă care pe care vor să și-o însușească, ei să spună 'nu astăzi'. Asupra acestui țel trebuie să ne concentrăm și asta facem, chiar dacă în același timp ne ocupăm și de alte lucruri", a punctat Petraeus.